Helge Dohrmann

Helge Dohrmann (1939–1989) var en dansk politiker for Fremskridtspartiet.

Han vokste opp på landsbygda i Sønderjylland. Han drev egen entreprenørvirksomhet og sommerhusutleie og bodde i Vojens.

Dohrmann ble valgt til Folketinget fra Sønderjyllands amtskrets for Fremskridtspartiet ved «jordskredsvalget» i 1973 og siden gjenvalgt. Da partistifter Mogens Glistrup ble fengslet for skatteunndragelse i 1983, trådte Dohrmann og Pia Kjærsgaard frem som partiets nye frontfigurer. Dohrmann var formann i folketingsgruppen fra 1983 til 1989 og formann i partiorganisasjonen fra 1984 til 1986.

Han var utpreget antielitistisk, så seg selv som «en moderne frihetskjemper», men mer pragmatisk og tradisjonell i formen enn Glistrup. Dohrmann sørget for at Fremskridtspartiet i 1983 inngikk det såkalte Rio Bravo-forliket om statsbudsjettet med Schlüter-regjeringen.

Dohrmann fikk en blodpropp og døde i 1989, 50 år gammel.

Helge Dohrmann var farbror til Dansk Folkeparti-politiker Jørn Dohrmann.

 Referanser 

 Eksterne lenker 


Kategori:Folketingsmedlemmer fra Fremskridtspartiet
Kategori:Danske partiledere
Kategori:Personer fra Kolding kommune